Thread:User talk:Rancher/Опет ја

Рекао сам већ јасно да уколико је неки превод устаљен, то тако и задржава се, може се промијенити само одлуком уредника пројекта Википедије. Без обзира што је неки превод тачнији или буквалнији, ако уредници тамо преферирају неки други облик, то тако мора бити. Што се тиче аориста, то може бити правило у језику, али не у свим медијавики преводима, пошто се ради о тексту који излази у скорашњим промјенама. Ја као администратор на Википедији, када обришем нешто, не може ми изаћи порука Жељко Тодоровић обриса тај и тај чланак, већ је обрисао тај и тај чланак. То би било и за мушки и за неопредијељени род, а за женски род би било је обрисала. Уствари, тај неопредијељени род се односи на корисника, који је корисник то обрисао, каже се јасно је обрисао, а не обриса.


 * И још нешто, ради једнообразности, користи се назив страница. Тако да бих те замолио да не преправљаш називе страница у страна, јер је тако ради уједначености. Ријеч Страна се једино користи у Главна страна. Не видим разлог зашто би морао сваки пута да враћам страна у страница, то су огромне промјене, и Википедија није дужна да се сваки дан затиче с различитим преводима. Дакле, уколико вама одговара више облик страна, то можете лако прилагодити на свом пројекту.